सिरसा(सतनाम सिंह): एक परिवार को नशा तस्करों की सूचना पुलिस को देना महंगा पड़ा है। आज स्थिति यह है कि ना तो पुलिस प्रशासन उनका साथ दे रहा है और न ही सरकार। ऐसे में पीड़ित परिवार अपने साथ हुई ज्यादती में न्याय की गुहार को लेकर दर-दर भटक रहा है। पीड़ित कृष्ण कुमार ने पत्रकारों से रू-ब-रू होते हुए पुलिस पर आरोपियों के खिलाफ कार्रवाई नहीं करने के आरोप लगाए। वहीं पुलिस ने इन आरोपों को सिरे से नकारते हुए जल्द आरोपियों की गिरफ़्तारी करने की बात कही है।